เอ็มมา ทิกเลา

เอ็มมา แมรี่ ฟรานซิสโก ทิกเลา () หรือ เอ็มมา ทิกเลา () เป็นนักแสดงชาวฟิลิปปินส์ นางแบบ นักข่าว ผู้ประกาศข่าว พิธีกรรายการโทรทัศน์ และเจ้าของตำแหน่งมงกุฎ มิสแกรนด์อินเตอร์เนชันแนล 2025 เธอคือ มิสแกรนด์อินเตอร์เนชันแนล ชาวฟิลิปปินส์คนที่สอง และเป็นผู้ชนะ 2 สมัยติดต่อกันเป็นคนแรกในประวัติศาสตร์ของการประกวด ต่อจาก ซีเจ โอเปียซา มิสแกรนด์อินเตอร์เนชันแนล 2024

ในปี 2019 เธอได้รับการสวมมงกุฎ บีนีบีนิงปีลีปีนัส และมิสอินเตอร์คอนติเนนตัล 2019 และเป็นตัวแทนของฟิลิปปินส์ในการประกวด มิสอินเตอร์คอนติเนนตัล 2019 ที่ประเทศอียิปต์ ซึ่งเธอเข้ารอบ 20 คนสุดท้าย

 ชีวิตในช่วงต้น 
เอ็มมา แมรี ฟรานซิสโก ทิกเลา (Emma Mary Francisco Tiglao) เกิดเมื่อวันที่ 8 ธันวาคม ค.ศ. 1994 ที่เมืองมาบาลากัต จังหวัดปัมปังกา ประเทศฟิลิปปินส์ โดยมีพ่อแม่เป็นชาวปัมปังงา ทิกเลาศึกษาสาขาการจัดการการท่องเที่ยวนานาชาติ (International Tourism Management) ที่มหาวิทยาลัยโฮลีแองเจิล (Holy Angel University) ในเมืองแองเจลิส และสำเร็จการศึกษาในปี ค.ศ. 2014

 อาชีพ 
 นางแบบและงานโทรทัศน์ 
ทิกเลา ทำงานเป็นนางแบบหลักในประเทศกัมพูชา มาเลเซีย สิงคโปร์ จีน เกาหลีใต้ และญี่ปุ่น ก่อนเข้ามาเป็นผู้ประกาศข่าวของรายการข่าวช่วงไพรม์ไทม์ Mata ng Agila (ดวงตาแห่งอินทรี) ของ Eagle Broadcasting Corporation ตั้งแต่ปี พ.ศ. 2564 นอกจากนี้ เธอยังเป็นหนึ่งในพิธีกรหลักของรายการทอล์คโชว์ Kada Umaga (ทุกเช้า) ของ Net 25 ตั้งแต่ปี พ.ศ. 2564

 การประกวด 

 มุดยาเอ็นจีฟิลิปินัส 2012 
เอมม่า ทิกเลาเข้าร่วมการประกวด Mutya ng Pilipinas 2012 และคว้าตำแหน่ง รองอันดับ 4 โดยผู้ชนะของปีนั้นคือ Rizzini Alexis Gomez

 บีนีบีนิงปีลีปีนัส 2014 
ติกเลาเข้าร่วมประกวดใน บีนีบีนิงปีลีปีนัส 2014 และผ่านเข้ารอบ 15 คนสุดท้าย แมรี่ จีน ลาสทิโมซา ชนะการประกวดและได้รับตำแหน่ง มิสยูนิเวิร์สฟิลิปปินส์

 มิสเวิลด์ฟิลิปปินส์ 2015 
ในปี 2015 ติกเลาเข้าร่วมประกวด มิสเวิลด์ฟิลิปปินส์ 2015 และได้รับตำแหน่ง รองดับ 4 (Fourth Princess)

 มิสมิโดริคลาร์ก 2018 
ในปี 2018 ติกเลาเข้าร่วมประกวด มิสมิโดริ คลาร์ก 2018 และได้รับตำแหน่ง รองดับ 1

 บีนีบีนิงปีลีปีนัส 2019 
ติกเลาเข้าร่วมประกวดและชนะ บีนีบีนิงปีลีปีนัส 2019 เมื่อวันที่ 9 มิถุนายน 2019 ที่ สมาร์ท อรานีตา โคลิเซียม เธอได้รับรางวัลพิเศษสองรางวัลระได้แก่ ชุดประจำชาติยอดเยี่ยม (Best in National Costume) และ มิส พิซซ่าฮัท (Miss Pizza Hut) ได้รับตำแหน่ง บีนีบีนิงอินเตอร์คอนติเนนตัล และรับมงกุฎจากผู้ชนะคนก่อนหน้า Karen Gallman, มิสอินเตอร์คอนติเนนตัล 2018.

 มิสอินเตอร์คอนติเนนตัล 2019

ติกเลาเป็นตัวแทนของประเทศฟิลิปปินส์ในการประกวด มิสอินเตอร์คอนติเนนตัล 2019 เมื่อวันที่ 20 ธันวาคม 2019 ณ ประเทศอียิปต์ และสามารถเข้ารอบ 20 คนสุดท้าย เธอยังได้รับรางวัล มิสยอดนิยม (Miss Popularity) และ มิสเมย์แคร์ (Miss May Care)

ในปี 2022 ติกเลายืนยันว่าเธอได้ยุติการประกวดนางงามอย่างเป็นทางการ

 มิสแกรนด์ฟิลิปปินส์ 2025 

ในปี 2025 ติกเลาได้ประกาศกลับเข้าสู่วงการประกวดนางงามอีกครั้งหลังจากห่างหายไปนานกว่า 4 ปี เมื่อวันที่ 1 กรกฎาคม 2025 เธอได้รับการประกาศเป็นผู้เข้าประกวดอย่างเป็นทางการของ มิสแกรนด์ฟิลิปปินส์ 2025 ในฐานะตัวแทนของจังหวัดปัมปังกา

ในคืนรอบตัดสิน เธอสวมชุดราตรีโดยนักออกแบบชาวฟิลิปปินส์ Rian Fernandez และในตอนท้ายของงาน เธอได้รับการสวมมงกุฎ มิสแกรนด์ฟิลิปปินส์ 2025

 มิสแกรนด์อินเตอร์เนชันแนล 2025 

ติกเลาเป็นตัวแทนของฟิลิปปินส์ในการประกวด มิสแกรนด์อินเตอร์เนชันแนล 2025 ที่ประเทศไทย เมื่อวันที่ 18 ตุลาคม 2025 เธอได้ผ่านเข้ารอบ 20 คนสุดท้ายโดยอัตโนมัติจากรางวัล "Country's Power of the Year" จากนั้นเธอคว้าชัยชนะในการประกวด และได้รับการสวมมงกุฎโดยซีเจ โอเปียซา มิสแกรนด์อินเตอร์เนชันแนล 2024 ซึ่งถือเป็นครั้งแรกในประวัติศาสตร์ของการประกวดมิสแกรนด์อินเตอร์เนชันแนล ที่ฟิลิปปินส์ได้รับชัยชนะต่อเนื่อง 2 ปีติดต่อกัน นอกจากนี้ ติกเลายังได้รับรางวัล "Global Beauties' Expert Choice Award" จากพอร์ทัลและชุมชนแฟนเพจนางงามดังกล่าว

 อ้างอิง 

 แหล่งข้อมูลอื่น 




หมวดหมู่:บุคคลจากจังหวัดปัมปังกา
หมวดหมู่:นางแบบฟิลิปปินส์
หมวดหมู่:ผู้ชนะการประกวดมิสแกรนด์อินเตอร์เนชันแนล